ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

PROIECT DE HOTĂRÂRE

- privind atestarea apartenenței la domeniul public al oraşului Boldeşti-Scăeni a 
unor bunuri
Având în vedere:
- referatul de iniţiere a proiectului de hotărâre din partea compartimentului  de resort, înregistrat sub nr.6637/22.04.2025:
- procesele-verbale de recepție la terminarea lucrărilor nr. 5363/12.05.2020 pentru investiţia ,,Gospodărie apă Seciu, în orașul Boldești-Scăeni, județul Prahova”, nr. 7009/21.04.2023 pentru investiţia ,,Modernizare și extindere rețele canalizare oraș Boldești-Scăeni etapa II”, nr. 18531/11.10.2023 pentru investiţia ,,Extindere și modernizare rețele canalizare oraș Boldești-Scăeni” și nr. 580/12.01.2024 pentru investiţia ,,Montare grup pompare și container Gospodăria de apă Scăeni”;
- dispoziţiile art.286 şi ale Anexei nr. 4  din Ordonanța de Urgență a Guvernului României nr. 57/2019, privind Codul administrativ, cu modificările şi completările ulterioare;

În temeiul prevederilor art.129 alin. (2) lit. c) şi alin. (6) lit. a), ale art. 139 alin. (1) şi alin. (3) lit. g) și ale art. 196 alin.(1) lit. a) din Ordonanța de Urgență a Guvernului nr.57/2019 privind Codul administrativ, cu modificările şi completările ulterioare;

Consiliul Local al oraşului Boldeşti-Scăeni adoptă prezenta hotărâre:
Art.1. Se atestă apartenența la domeniul public al orașului Boldești – Scăeni a bunurilor rezultate în urma finalizării investiților: ,,Gospodărie apă Seciu, în Orașul Boldești-Scăeni, Județul Prahova”, ,,Modernizare şi extindere Rețele canalizare Oraș Boldești-Scăeni,  Etapa II”, ,,Extindere şi modernizare Rețele canalizare menajeră Oraș Boldești-Scăeni” şi ,,Montare grup pompare şi container Gospodăria de apă Scăeni”  având datele de identificare prevăzute în Anexa, ce face parte integrantă din prezenta hotărâre. 
Art.2. Prezenta hotărâre se comunică prin grija Serviciului patrimoniu local și monitorizare servicii publice, către Serviciul buget, finanţe, contabilitate, impozite şi taxe, resurse umane şi salarizare şi se aduce la cunoştinţă publică prin publicarea pe pagina de boldesti-scaeni.ro, în secțiunea Monitorul Oficial Local.

